Aalborg Stiftstidende, 1831-09-17
Polen. Den preussiske Statstidende melder følgende høist vigtige Efterretning fra Warschau den 8de d. M.: For Øieblikket, Kl. 8 om Morgenen, indrykke her de keis. russiske Tropper med megen Skyts ifølge en afsluttet Capitulation, medens den polske Armee siden igaar Aftes har forladt Staden og Omegnen, og marscherer over Praga mod Modlin, for, som man troer, endnu engang at opstilles ved Plock. Følgende ere de nærmere Omstændigheder ved denne vigtige Begivenhed: Feldtmarschalen Grev Paskewitsch havde givet det polske Gouvernement 14 Dages Betænkningstid til Underkastelse. Da denne var udløben, efterat endnu den 4de en Sammenkomst i denne Anledning, som dog blev uden følge, havde fundet Sted, begyndte den 6te et Angreb paa den hele Linie fra Mokatow til Parizow; men Hovedmasserne vare vendte imod den første Skandse for Landsbyen Wola, og Jlden vedvarede indtil henimod Kl. 6 om Eftermiddagen. Den omtalte Skandse, saavelsom en anden ved Landsbyen Cziste, bleve tagne, 20 Kanoner af svær Kaliber erobrede, og 4 Regimenter Jnfanterie, deels nedhuggede, deels gjorte tilfange; haardt saaret kom i russisk Fangenskab: General Sowinsk, ligeledes en af Revolutionens Hovedanstiftere og Anførere ved Overfaldet af Slottet Belvedere den 29de Novbr. f. A., Peter Wisocki, som dog skal have skudt sig selv i det Øieblik han blev tagen tilfange. Jgaar Morges efter Kl. 6 indtraf her den russiske General v. Dannenberg som Parlementair, for at give Regjeringen endnu engang Betænkningstid til Kl. 1 Middag, medens Russerne benyttede denne Frist, til at forvandle Skandsen ved Wola til en Redoute, og forsyne denne med svært Skyts. Da Polakkerne, istedetfor at underhandle, sendte alle vaabendygtige Mænd til Voldene, saa blev Jlden fornyet med stor Heftigtighed, og mange Bygninger i hiin Egn, saavelsom samtlige Veirmøller gik op i Luer. Henimod Kl. 5 vare Russerne i Besiddelse af alle Forskandsninger, hvorpaa endelig, efter en endnu engang gientagen Opfordring, en Capitulation kom istand, hvis nærmere Jndhold dog endnu ikke er blevet bekjendt. Artilleri Jlden blev ikke desto mindre hørt endnu til Kl. 8, og Geværiden den hele Nat igjennem. Nogle polske Divisioner vilde endnu forsvare Warschau, men da det var dem om at gjøre, om muligt at skaane deres Munitionsforraad, saa ere ogsaa disse bortdragne. De keiserlige Tropper have gjort Vidunder af Tapperhed ved Skandsernes Stormen. - Samme Dags Formiddag Kl. 10 skrives fremdeles: J dette Øieblik marscherer en Deel af den keiserlige Garde med stærk Artillert, over Broen til Praga efter Polakkerne; de sidste saae man tydelig at afmarschere i Retningen mod Modlin. - GeneralKrukowiecki er her endnu, og det synes følgeligen, som om han ikke vil følge Armeen. - De russiske Gardere ere indrykkede i største Orden, og i Staden hersker fuldkommen Rolighed. Jndvaanerne have idet mindste ingen frivillig Andeel taget i Stadens Forsvar. Uden Krukowieckis Egensindighed havde meget Blod været sparet. Kanonaden har begyndt Natten mellem Mandag og Tirsdag og vedvarede uafbrudt til Natten derpaa. Russerne have lagt for Dagen et urokkeligt Mod, og ere over de med russiske Lig fyldte Grave trængte ind i Skandserne. Jgaarmorges havde nye Underhandlinger begyndt, som ligeledes bleve uden Resultat, hvorpaa Storm og Kanonade igjen tog deres Begyndelse, og endte sig mod Aften med Jndtagelse af alle Forskandsningerne. - De polske Gouvernements Medlemmer og mange Senatorer og Landbud have sluttet sig til den polske Armee, som trækker sig tilbage i det plockske Voivodskab.